8. ΝΟΜΟΘΕΤ. ΔΙΑΤΑΓΜΑ υπ' αριθ. 544 της 12/15 Μαΐου 1970 (ΦΕΚ Α΄ 110) Περί χερσαίας μεταφοράς αεροπορικώς διακινουμένων επιβατών. Άρθρ.1.-Επιτρέπεται η, υπό των εν Ελλάδι ασκουσών αεροπορικήν εκμετάλλευσιν αλλοδαπών αεροπορικών επιχειρήσεων, επί τη καταβολή κομίστρου κατ' επιβάτην, μεταφορά, διά λεωφορείων αυτοκινήτων ιδιωτικής χρήσεως ή μεμισθωμένων, ιδίων αεροπορικώς διακινουμένων επιβατών και φορτίων, υπό των αερολιμένων εις τα οικεία γραφεία τα ευρισκόμενα εις το κέντρον των πόλεων των εξυπηρετουμένων υπό των αερολιμένων και τανάπαλιν. Άρθρ.2.-1.Ο τύπος των λεωφορείων, το δυναμικόν και ο αριθμός θέσεων αυτών, τα δρομολόγια και η συχνότης εξυπηρετήσεως, ως και εν γένει παν θέμα σχέσιν έχον με την εν λόγω μεταφοράν, καθορίζονται δι' αποφάσεων του Υπουργού Συγκοινωνιών εισηγήσει της Υπηρεσίας Πολιτικής Αεροπορίας. 2.Το ύψος του κομίστρου, όπερ δέον να αντιστοιχή εις το κόστος της διενεργουμένης μεταφοράς, η διαδικασία και ο τρόπος εισπράξεως αυτού ως και παν συναφές αντικείμενον, καθορίζονται εκάστοτε δι' αποφάσεων τουΥπουργού Συγκοινωνιών. Άρθρ.3.-Διά Β.Δ/τος εκδιδομένου προτάσει του Υπουργού Συγκοινωνιών δύναται να ανατίθεται η εκτέλεσις της κατά το άρθρ. 1 μεταφοράς εις ανάδοχον ή συνιστώμενον ίδιον φορέα. Δι' ομοίου Β.Δ/τος καθορίζονται οι όροι της εις τον ανάδοχον αναθέσεως της μεταφοράς ως και η οργάνωσις και λειτουργία του συνιστωμένου φορέως. Άρθρ.4.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως. Σελ. 616(α) Τεύχος 385-Σελ. 58 38.Μ.α.7-8 Διάφορες Διατάξεις 